recursal/SuperWikiNEXT-32B huggingface dataset:
**ஹின்ஸ்பெர்க் வினை (Hinsberg reaction)** என்பது ஓரிணைய, ஈரிணைய மற்றும் மூவிணைய அமீன்களைக் கண்டறிவதற்கான ஒரு சோதனை ஆகும். இந்தச் சோதனையில், நீரிய காரக்கரைசல் (KOH அல்லது NaOH) முன்னிலையில் அமீனானது, ஹின்ஸ்பெர்க் வினைக்காரணியுடன் நன்கு குலுக்கப்படுகிறது. சோடியம் ஐதராக்சைடு கரைசல் மற்றும் பென்சீன்சல்போனைல் குளோரைடு ஆகியவற்றின் நீர்க்கரைசலால் ஆன வினைக்காரணி வினைத்தளப்பொருளுடன் சேர்க்கப்படுகிறது. ஒரு ஓரிணைய அமீனானது இந்த வினைக்காரணியுடன் கரையக்கூடிய சல்போனமைடு உப்பை உருவாக்கும். இந்த உப்பின் அமிலமயமாக்கல் பின்னர் முதன்மை அமினின் சல்போனமைடைத் துரிதப்படுத்துகிறது. இதே வினையில் ஒரு ஈரிணைய அமீன் நேரடியாக கரையாத சல்போனமைடை உருவாக்கும். ஒரு மூவிணைய அமீன் அசல் வினைக்காரணியுடன் (பென்சீன் சல்போனைல் குளோரைடு) வினைபுரியாது மற்றும் கரையாத நிலையில் இருக்கும். நீர்த்த அமிலத்தைச் சேர்த்த பிறகு இந்த கரையாத அமீன் கரையக்கூடிய அம்மோனியம் உப்பாக மாற்றப்படுகிறது. இந்த வழியில் வினையானது மூன்று வகையான அமீன்களை வேறுபடுத்தி அறிய உதவுகிறது. 

மூவிணைய அமீன்கள் பல்வேறு நிலைகளின் கீழ் பென்சீன்சல்போனைல் குளோரைடுடன் வினைபுரிய முடியும்; மேலே விவரிக்கப்பட்ட சோதனை முழுமையானது அல்ல. அமீன்களுக்கான ஹின்ஸ்பெர்க் சோதனையானது வினை வேகம், செறிவு, வெப்பநிலை மற்றும் கரைதிறன் ஆகியவற்றை கணக்கில் எடுத்துக் கொள்ளும்போது மட்டுமே செல்லுபடியாகும். 

ஹின்ஸ்பெர்க் வினை முதன்முதலில் 1890 ஆம் ஆண்டில் ஆஸ்கார் ஹின்ஸ்பெர்க்கால் குறிப்பிடப்பட்டது.

வினை வழிமுறைகள்
---------------

அமீன்கள் சல்போனைல் குளோரைடு எலக்ட்ரான் கவர்பொருளைத் தாக்கி, குளோரைடை இடமாற்றம் செய்வதில் கருக்கவர் பொருள்களாக செயல்படுகின்றன. ஓரிணைய மற்றும் ஈரிணைய அமீன்களின் விளைவாக உருவாகும் சல்போனமைடுகள் குறைந்த அளவே கரையக்கூடியவை மற்றும் கரைசலில் இருந்து திடப்பொருட்களாக வீழ்படிவாகின்றன:

PhSO 2 Cl + 2 RR'NH → PhSO 2 NRR' + [RR'NH 2 + ]Cl -
ஓரிணை அமீன்களுக்கு (R' = H), நீரில் கரையக்கூடிய சல்போனமைடு உப்பை (Na[PhSO 2 NR]) கொடுக்க, ஆரம்பத்தில் உருவாக்கப்பட்ட சல்போனமைடு காரத்தால் புரோட்டான் நீக்கம் செய்யப்படுகிறது:

PhSO 2 N(H)R + NaOH → Na + [PhSO 2 NR - ] + H 2 O
மூவிணைய அமீன்கள் சல்போனைல் குளோரைடு வினைபடு தொகுதியின் நீராற்பகுப்பை ஊக்குவிக்கின்றன. இது நீரில் கரையக்கூடிய சல்போனேட் உப்புகளை வழங்குகிறது.

PhSO 2 Cl + R 3 N + H 2 O → R 3 NH + [PhSO −</br> − ] + HCl

மேற்கோள்கள்
-----------

1. ↑  "The systematic identification of organic compounds" 4th ed. by Ralph L. Shriner, Reynold C. Fuson, and David Y. Curtin. John Wiley & Sons, Inc. New York, 1956. எஆசு:10.1002/jps.3030450636 and more recent editions.
2. ↑  Gambill, C. R. (1972). "Benzenesulfonyl chloride does react with tertiary amines. The Hinsberg test in proper prospective". *Journal of Chemical Education* **49** (4): 287. doi:10.1021/ed049p287. Bibcode: 1972JChEd..49..287G. .
3. ↑  O. Hinsberg: *Ueber die Bildung von Säureestern und Säureamiden bei Gegenwart von Wasser und Alkali*, in: *Ber. Dtsch. Chem. Ges.* **1890**, *23*, 2962–2965; எஆசு:10.1002/cber.189002302215
4. ↑  O. Hinsberg, J. Kessler: *Ueber die Trennung der primären und secundären Aminbasen*, in: *Ber. Dtsch. Chem. Ges.* **1905**, *38*, 906–911; எஆசு:10.1002/cber.190503801161
**பருண் டே** (Barun De அக்டோபர் 30, 1932—சூலை 16, 2013) வரலாற்றாய்வாளர், கல்வியாளர், ஆசிரியர், நூலாசிரியர் எனப் பன்முகம் கொண்டவர். கல்கத்தா சமூக அறிவியல் மையத்தை நிறுவி இயக்குநராக இருந்தார். மவுலானா அபுல் கலாம் ஆசாத் ஆசிய கல்வி நிறுவனத்தின் இயக்குநராகவும் பணியாற்றினார்.

இளமையும் கல்வியும்
------------------

பருண் டே தம் தொடக்கக் கல்வியை ஆக்ராவிலும் பின்னர் கல்கத்தா தூய சேவியர் கல்லூரியிலும், கல்கத்தா மாநிலக் கல்லூரியிலும் இளங்கலை வரலாறும் முதுகலையும் பயின்றார். ஆக்சுபோர்டு பல்கலைக் கழகத்தில் ஆய்வு செய்து முனைவர் பட்டம் பெற்றார்.

பணிகள்
------

பருண் டே கல்கத்தா பல்கலைக் கழகம், பர்த்வான் பல்கலைக் கழகம், டியூக் பல்கலைக்கழகம், சிட்னி பல்கலைக்கழகம், இந்திய மேலாண்மை நிறுவனம் ஆகியவற்றில் ஆசிரியராகப் பணி செய்தார். நவீன இந்தியாவின் வரலாற்றை ஆய்வு செய்தார். 17 ஆம் நூற்றாண்டு மற்றும் 18 ஆம் நூற்றாண்டு சமூகப் பொருளியல் வரலாறு எழுதினார். பிபன் சந்திரா, அமலேசு திரிபாதி ஆகிய வரலாற்று ஆசிரியர்களுடன் இணைந்து விடுதலைப் போராட்டம் என்னும் மதிப்பிடு செய்து நூல் எழுதினார். தொடக்கக் காலத்தில் இந்தியாவில் பிரிட்டிசு ஆட்சி பற்றியும் பிற்காலத்தில் வங்க மறுமலர்ச்சி பற்றியும் எழுதினார். அவருடைய ஆசிரியர் சுசொமன் சர்க்கார் பற்றியும் கட்டுரைகள் எழுதினர்.
செக்குலரிசம் அட் தி பே : உஸ்பெஸ்கிஸ்தான் அட் தி டர்ன் ஆப் செஞ்சுரி என்பது அவர் எழுதியவற்றில் சிறந்த நூல் எனக்கருதப்படுகிறது.

உசாத்துணை
---------
**அல் பாத்தினா** (*Al Batinah Region*, அரபு மொழி: ٱلْبَاطِنَة‎ )  என்பது ஓமானின் ஒரு முன்னாள் பிராந்தியமாகும். இது அக்டோபர் 28, 2011 அன்று அல்-பாத்தினா வடக்கு ஆளுநரகம் மற்றும் அல்-பாத்தினா தெற்கு ஆளுநரகம் என இரண்டாக பிரிக்கப்பட்டது.   

ஓமான் வளைகுடா கடற்கரைப் பகுதியில் இப்பிராந்தியமானது ஒரு முக்கியமான இடத்தில் உள்ளது. இது வடக்கில் காட்மத் மலாஹாவிற்கும் தெற்கில் ராஸ் அல்-ஹம்ராவிற்கும் இடையில் அமைந்துள்ளது. மேலும் இதன் மேற்கில் அல் அசார் மலைத்தொடரையும், கிழக்கில் ஓமான் வளைகுடா ஆகியவையும் கொண்டுள்ளது. ஹஜார் மலைகள் மற்றும் கடலுக்கு இடையிலான பசுமையான சமவெளிகளால் ஓமானின் பெரும்பாலான மக்கள் இந்த பிராந்தியத்தில் இருந்தனர்.

அல் பாத்தினா பிராந்தியத்தில் பன்னிரண்டு மாகாணங்கள் (விலாயத்) இருந்தன. அவை சோஹர், அர் ருஸ்டாக், ஷினாஸ், லிவா, சஹாம், அல்-கபுரா, சுவேக், நக்கால், வாடி அல் மாவில், அல் அவாபி, அல்-முசன்னா, பார்கா ஆகியவை ஆகும். பிராந்தியத்தின் மிகப்பெரிய மாகாணமாக சுவேக் கருதப்படுகிறது.

சோஹர் நகரமானது பிராந்தியத்தின் தலைநகராக இருந்தது. இது ஒரு கார்னிச், மீன் சூக் மற்றும் ஏராளமான பள்ளிவாசல்களைக் கொண்ட நகரமாகும்.

ஓமினின் வரலாற்று வரைபடங்கள் பாத்தினாவைக் காட்டுகின்றன
-----------------------------------------------------

* 1838: பாத்தினா1838: *பாத்தினா*
* 18731873
* 18791879

குறிப்புகள்
-----------

1. ↑  Allen, Calvin H. Jr. (2016-02-05). "1: Land and People". *Oman: the Modernization of the Sultanate*. Abingdon, New York: Routledge. பக். 1–8. பன்னாட்டுத் தரப்புத்தக எண்:978-1-3172-9164-0. .
2. ↑  Governorates of Sultanate Of Oman பரணிடப்பட்டது 2013-12-08 at the வந்தவழி இயந்திரம்
3. ↑  Seven new divisions created in Oman பரணிடப்பட்டது 2013-05-24 at the வந்தவழி இயந்திரம்
4. ↑  Seven governorates, officials named
பாலிஃபியூமசு-லேன்ட்சுமியூசியம் ஓல்டன்பர்கில் உள்ள ஓவியம். 1802ல் சோகன் எயின்ரிச்சு வில்யெல்ம் டிசுச்சுபெயின் என்பவரால் வரையப்பட்டது.
கிரேக்கத் தொன்மவியல் மற்றும் உரோமைத் தொன்மவியலில், **சைக்கிளோப்சு** (*Cyclops*) அல்லது **சைக்கிளோப்சுகள்** என்பவர்கள் ஒற்றைக் கண்களை உடைய அரக்கர்களாவர். இவர்கள் ஒவ்வொருவருக்கும் நெற்றியின் மத்தியில் ஒற்றைக் கண் இருக்கும். இவர்களின் பெயருக்கு வட்ட கண் உடைய என்று பொருள். இவர்களில் ஒற்றைக்கண் மூவர் புரோன்டசு, ஸ்தெரோப்பசு, ஆர்கசு ஆகியோர் யுரேனசு மற்றும் கையாவின் பிள்ளைகளாகவும், டைட்டன்சுவின் உடன்பிறந்தவர்களாகவும் எசியோடு குறிப்பிடுகிறார். மற்றொரு வகையான சைக்ளோப்சுகளை போசிடானின் பிள்ளைகள் எனக் கவிஞர் ஓமர் குறிப்பிடுகிறார்.

இலக்கியங்களில் சைக்ளோப்சுகள்
----------------------------

### எசியோடு

கவிஞர் எசியோட் தாம் எழுதிய இலக்கியமான தியோகோனியில் ப்ரோன்டெசு(*இடி*), இசுடீரோப்சு(*மின்னல்*) மற்றும் ஆர்கெசு(*பிரகாசம்*) என மூன்று வகையான சைக்ளோப்சுகள்- யுரேனசு மற்றும் கையாவின் பிள்ளைகளாகவும் எகாடோன்சிர்கள் மற்றும் டைட்டன்களின் சகோதர்களாகவும் இருந்தனர். அதன்படி இவர்கள் டைட்டன்கள் மற்றும் ஒலிம்பிய தேவர்களுக்கு சொந்தம் உடைவர்களாவர். இவர்கள் நெற்றியின் மத்தியில் ஒற்றைக்கண் கொண்ட அரக்கர்களாக இருந்தனர். இவர்களை பலம் மற்றும் பிடிவாதம் கொண்ட அரக்கர்களாக ஈசியோட் கூறியுள்ளார். இவர்கள் அனைவரும் ஒன்றாக மிருக பலம் மற்றும் சக்தி ஆகியவற்றிற்கு இலக்கணமாயினர்.

இவர்களின் மாபெரும் பலத்தைக் கண்டு அஞ்சிய யுரேனசு இவர்களை பாதாள உலகமான டார்டரசில் அடைத்து வைத்தார். யுரேனசை வீழ்த்திய பிறகு குரோனசு இவர்களை விடுதலை செய்தார். பிறகு மீண்டும் இவர்களை குரோனசு டார்டரசில் அடைத்து வைத்தார். இவர்களுக்கு பாதுகாவலராக பெண் அரக்கியான கேம்பேயை குரோனசு உருவாக்கினார். பிறகு சியுசு கேம்பேயைக் கொன்று சைக்ளோப்சுகளை விடுவித்தார். அதற்கு பரிசாக சைக்ளோப்சுகள் சியுசிற்கு இடி ஆயுதத்தை பரிசாக வழங்கினர். அந்த ஆயுதத்தில் புரோன்டசு இடியையும் இசுதீரோப்சு மின்னலையும் ஆர்கசு ஒளிர்வையும் சேர்த்தனர்.
மேலும் இந்த சைக்கிளோப்சுகள் பொசைடனின் சூலாயுதம், ஏட்சின் இருள் தலைக்கவசம், ஆர்டமீசின் திங்கள் ஒளி பொருந்திய வில்-அம்பு மற்றும் அப்பல்லோவின் ஞாயிறு ஒளி பொருந்திய வில்-அம்பு ஆகியவற்றையும் வழங்கியவர் ஆவர்.

### ஓமர்

ஓமர் எழுதிய ஒடிசியில் வரும் மற்றொரு வகை சைக்ளோப்சுகள் பொசைடன் மற்றும் தூசாவின் பிள்ளைகளாக இருந்தனர். இவர்களை ஒற்றைக்கண் உடையவர்களாக ஓமர் குறிப்பிடவில்லை. இவர்களில் ஒருவனான பாலிஃபியூமசை மாவீரன் ஒடிசியசு எதிர்த்தான். அப்போது அவர் பாலிஃபியூமசின் கண்களை கூர்மையான ஆயுதத்தால் குத்தி அவரை பார்வையிழக்கச் செய்ததாகக் கூறப்படுகிறது.

### கால்லிமாச்சசு

லண்டனின் இயற்கை வரலாறு அருங்காட்சியகத்தில் உள்ள சைக்ளோப்சின் சிலை
கால்லிமாச்சசின் ஒரு பாடலில் வரும் சைக்கிளோப்சுகள்,  எப்பெசுடசுவிற்குப் போலி உருவங்கள் செய்யும் உதவியாளர்களாக இருந்தனர். இவர்கள் டைரின் மற்றும் மைசினேவில் உள்ள சைக்ளோப்பியன் வலுவூட்டல்களை கட்டியதாகக் கூறப்படுகிறது.

மேற்கோள்கள்
-----------

1. ↑  Κύκλωψ at LSJ
2. ↑  Paul Thieme, "Etymologische Vexierbilder", *Zeitschrift für vergleichende Sprachforschung* 69 (1951): 177-78; Burkert (1982), p. 157; J.P.S. Beekes, Indo-European Etymological Project, *s.v.* Cyclops. பரணிடப்பட்டது 2011-07-24 at the வந்தவழி இயந்திரம்
3. ↑  Hesiod, Theogony, 140
4. ↑  *To Artemis*, 46f. See also Virgil's *Georgics* 4.173 and *Aeneid* 8.416ff.
**இரவீந்திரநாத் மகதோ** (*Rabindra Nath Mahato*) ஒரு இந்திய அரசியல்வாதி ஆவார், தற்போது ஜார்கண்ட் சட்டமன்றத்தின் சபாநாயகராகப் பணியாற்றுகிறார்.  இவர் ஜார்க்கண்ட் முக்தி மோர்ச்சாவைச் சேர்ந்த தலைவர். இவர் தனது தந்தை வழி இடமான ஜம்தாராவிற்கு அருகில் உள்ள பாடன்பூர் என்ற ஊரில் 1960 ஆம் ஆண்டில் பிறந்தார். இவரது தந்தை ஓய்வுபெற்ற தொடக்கப்பள்ளி ஆசிரியர். தற்போது அவர் ஜார்க்கண்டின் பராவா, ஜம்தாராவில் வசிக்கிறார்.

கல்வி
-----

இரவீந்திரநாத் மகதோ ஒரு தொழில்முறை பட்டதாரி ஆவார். இவர் பகல்பூரில் உள்ள பகல்பூர் பல்கலைக்கழகத்திலிருந்து பட்டம் பெற்றார். இவரும் இளங்கலை கல்வியியல் பட்டத்தை ஒடிசாவின் உத்கல் பல்கலைக்கழகத்திலிருந்து பெற்றார்.

அரசியல் வாழ்க்கை
----------------

ஜம்தாரா ஜார்க்கண்டின் பராவாவில் இருந்து தனது அரசியல் வாழ்க்கையைத் தொடங்கினார். அவர் 9 முறை சட்டமன்ற உறுப்பினராக இருந்த டாக்டர் விஸ்வேஷ்வர் கானை எதிர்த்து போட்டியிட்டு அந்தத் தேர்தலில் தோற்றார்.

ஜார்க்கண்ட் இயக்கத்தின் போது அவர் சிபு சோரனுடன் சேர்ந்தார். விரைவில் அவரது தலைமைத்துவம் மற்றும் எளிமையான ஆளுமை காரணமாக அவர் ஜார்க்கண்ட் முக்தி மோர்ச்சாவின் விருப்பத்திற்குரிய தலைவரானார்.

பின்னர் இவர் 2005 ஆம் ஆண்டில் ஜார்கண்ட் சட்டமன்றத் தேர்தலில் நாலா சட்டமன்றத் தொகுதியிலிருந்து வெற்றி பெற்றார். ஆனால், 2014 மற்றும் 2019 தேர்தல்களில் மீண்டும் வெற்றி பெறுவதற்கு முன்பு 2009 ஆம் ஆண்டுத் தேர்தலில் தோல்வியடைந்தார். 2019 சட்டமன்றத் தேர்தலில் ஜார்க்கண்ட் முக்தி மோர்ச்சா மற்றும் இந்திய தேசிய காங்கிரசு மற்றும் ராஷ்ட்ரிய ஜனதா தளம் இணைந்து ஆட்சி அமைத்தது. ஜார்கண்ட் சட்டசபையின் 7 ஆம் சபாநாயகராக மகதோ தேர்ந்தெடுக்கப்பட்டார். புதிதாக உருவாக்கப்பட்ட இந்த மாநிலத்தின் சபாநாயகராக இவர் சட்டமன்றப் பணிகளை மேம்படுத்த முக்கிய நடவடிக்கைகளை எடுத்தார். இந்த மாநிலத்தின் சட்டசபை கடந்த காலங்களில் அடிக்கடி இடையூறுகளை சந்தித்திருந்தது. மகதோ, எதிர்க்கட்சித் தலைவர்களுக்கு போதிய வாய்ப்புக் கொடுத்து அவர்களை வாதத்தினை முடிக்கும் வரை பேச அனுமதித்தார். சமீபத்தில் அவரது வழிகாட்டுதலின் கீழ் ஜார்க்கண்ட் சட்டசபை அதன் 20 ஆம் நிறுவன தினத்தைக் கொண்டாடியது.

மேற்கோள்கள்
-----------

 

1. ↑  Rabindra Nath Mahato elected as Jharkhand Assembly Speaker - The Economic Times
2. ↑
**அல் ஜமா அல் இஸ்லாமியா** (ஆங்கிலம்: Al-Gama'a al-Islamiyya, அரபி: : الجماعة الإسلامية‎ al-jamāʻah al-islāmīyah) எகிப்து நாட்டைச் சேர்ந்த சுணி இஸ்லாமியக் குழு ஆகும். இக்குழுவானது ஐரோப்பிய ஒன்றியம் மற்றும் அமெரிக்காவால் தீவிரவாத இயக்கம் என தடை செய்யப்பட்டுள்ளது. இக்குழுவின் முக்கிய நோக்கம் எகிப்து அரசை அகற்றிவிட்டு *முகம்மது முர்ஸியா* தலைமையில் ஓர் இஸ்லாமிய ஆட்சியை நிறுவுவது ஆகும்.

இந்த இயக்கம் 1992 முதல் 1998 வரை எகிப்து அரசுக்கு எதிரான தாக்குதல்களின் மூலம் 796 எகிப்தியக் காவலர்களையும், போர் வீரர்களையும் மற்றும் பொது மக்களையும் கொன்றுள்ளது. இந்த அமைப்பிற்கு ஈரான் மற்றும் சூடான் அரசுகள் ஆதரவளிக்கின்றன. மேலும் அல் காயிதா இந்த அமைப்பின் தீவிரவாதச் செயல்களுக்கு உதவுகிறது. எகிப்திய அரசு இவ்வமைப்பின் தீவிரவாதச் செயல்களைக் கட்டுப்படுத்த அமெரிக்காவின் உதவியைப் பெறுகிறது.

மேற்கோள்கள்
-----------

1. ↑  THE COUNCIL OF THE EUROPEAN UNION, COUNCIL DECISION of 21 December 2005 பரணிடப்பட்டது 2009-02-05 at the வந்தவழி இயந்திரம் on specific restrictive measures directed against certain persons and entities with a view to combating terrorism
2. ↑  "Jama'a al-Islamiya rejects Assem Abdel Magued". *Egypt Independent*. 5 December 2013. 6 December 2013 அன்று பார்க்கப்பட்டது.
3. ↑  Uppsala Conflict Data Program, Conflict Encyclopedia, The al-Gama'a al-Islamiyya insurgency,Government of Egypt - al-Gama'a al-Islamiyya, viewed 2013-05-03,  பரணிடப்பட்டது 2015-09-11 at the வந்தவழி இயந்திரம்
4. 1 2  Uppsala Conflict Data Program, Conflict Encyclopedia, The al-Gama'a al-Islamiyya insurgency, viewed 2013-05-03,  பரணிடப்பட்டது 2015-09-11 at the வந்தவழி இயந்திரம்
iOS கண்டுவருகின்றனர் ஸ்டோர், சிடியா
**ஐஓஎஸ் சிறை முறித்தல்** (*iOS jailbreaking*) அல்லது **ஐஓஎஸ் ஜெயில்பிறேக்** என்பது ஐஓஎஸ் இயக்குதளத்தில் இயங்கும் சாதனங்களில் தனிப்பட்ட கருவக மென்பொருட்கள் மூலம் இச்சாதனங்களின் உருவாக்குனர் ஆப்பிள் செயல்படுத்தியுள்ள கட்டுப்பாடுகளை மீறுகின்ற செயல்பாட்டைக் குறிக்கிறோம்.

ஐஒஎஸ் என்பது ஆப்பிள் நிறுவனத்தின் நவீன இலத்திரனியல் சாதனங்களான ஐ-போன், ஐபாட் டச், ஐ-பேடு, ஆப்பிள் டி.வி ஆகிய சாதனங்களின் இயக்கு தளமாகவுள்ளது. ஆனால் இவை அனைத்தும் ஆப்பிள் நிறுவனத்தின் வரையறைக்குள் இயங்கவேண்டிய கட்டாயமுள்ளது. அதாவது ஏதாவதொரு மாற்றங்கள் செய்ய வேணடிருப்பின் ஆப்பிளின் இணையத்தளத்தினூடாகவே அம்மாற்றங்களை செய்யவேண்டும். தேவையானவைகள் சில வேளைகளில் இத்தளத்தில் கிடைக்காது. ஆனால் மாற்றுத்தளங்களில் கிடைக்ககூடியதாகவிருக்கும். ஆனால் ஐஒஎஎஸ் அவைகளை தரவிறக்க அனுமதிக்காது. இக்கோட்பாடானது எல்லோருக்கும் பொருந்தாது. ஆகவே இவ் வரையறை மீறும் செயல்பாட்டினை **சிறை முறித்தல்** என்கிறோம்.

சிறை முறித்தல் ஐஓஎஸ் பயனர்களுக்கு இயக்குதளத்திற்கான அடிவேர் அணுக்கத்தை வழங்குகிறது. இதனால் ஆப்பிள் ஸ்டோரில் இல்லாத கூடுதல் பயன்பாட்டுச் செயலிகள், விரிவுச் செயலிகள், வார்புருக்கள் போன்றவற்றை தரவிறக்க முடிகிறது. சிறை முறித்தல் ஒரு வகையான உரிமை ஏற்றமாகும். இப்பொருளில் இச்சொல் மற்ற கணினி அமைப்புகளிலும் பயன்படுத்தப்படுகிறது. சாதனைத்தை அதன் "சிறையிலிருந்து" விடுவிப்பதால் இது சிறை முறித்தல் எனப்படுகிறது. யூனிக்சு அமைப்புகளில் சிறை என்ற சொல் தொழில்நுட்பச் சொல்லாகப் பயனில் உள்ளது. ஓர் சிறை முறிக்கப்பட்ட ஐ-போன், ஐபாட் டச், அல்லது ஐ-பேடிலிருந்து ஆப்பிள் ஸ்டோரை அணுகவும் பிற வழமையான செயல்பாடுகளை இயக்கவும் முடியும்.

அடிவேர் அணுக்கம் பெற்ற அண்ட்ராய்டு சாதனங்களைப் போலன்றி, ஆப்பிளால் அனுமதிக்கப்படாத மென்பொருளை பயன்படுத்த சிறை முறித்தல் தேவையானதாகும். இது அமெரிக்க சட்டத்தில் ஏற்றுக்கொள்ளப்பட்டுள்ளது. ஆனால் ஆப்பிள் நிறுவனமானது தனது பொறுப்புறுதியை உடனடியாக இரத்துசெய்துவிடும் என அறிவித்துள்ளது.

பிரபலமான ஜெயில்பிறேக் மென்பொருள்கள்
-----------------------------------

1. கிறீன்பொய்ஷன்
2. ஸ்நோபிறீஸ்
3. ரெட்ஸ்நோ
4. அப்சிந்
5. இவாஷன்
6. இவாஷன்7

இவற்றின் மூலம் ஜெயில்பிறேக் பண்ணப்பட்ட பின் சிடியா (ஆப்பிள் களஞ்சிய தளற்திற்கு சமமான வேற்றுத் தளமாகும்) மூலம் இலவசமாக மென்பொருள்களை தரவிரக்கிக்கொள்ளலாம். அதுமட்டுமல்லாமல் வேண்டிய அனைத்து மாற்றங்களையும் செய்யலாம்.

மேற்கோள்கள்
-----------

1. ↑  Mike Keller (February 13, 2012). "Geek 101: What Is Jailbreaking?". *Geek Tech*. PCWorld. பிப்ரவரி 15, 2012 அன்று மூலம் பரணிடப்பட்டது. February 15, 2012 அன்று பார்க்கப்பட்டது.
2. ↑  Leander Kahney (July 26, 2010). "Apple's Official Response To DMCA Jailbreak Exemption: It Voids Your Warranty". Cult Of Mac. October 26, 2011 அன்று பார்க்கப்பட்டது.
**அஞ்சுமான் அரா பேகம்** (11 ஜனவரி 1942 - 29 மே 2004) ஒரு பங்களாதேஷ் பாடகர் ஆவார்.  2003 ஆம் ஆண்டில் பங்களாதேஷ் அரசால் அவருக்கு ஏகுஷே பதக்கம் வழங்கப்பட்டது.

பின்னணி மற்றும் தொழில்
----------------------

பேகம் ஜனவரி 11, 1942 அன்று போக்ராவில் காசிருதீன் தாலுகாதர் மற்றும் பேகம் சியான்னஹர் தாலுகாதர் ஆகியோருக்குப் பிறந்தார்.  அவர் தனது இரண்டு சகோதரர்கள் மற்றும் ஐந்து சகோதரிகளில் இளையவர். டாக்கா பல்கலைக்கழகத்தில் சமூகவியல் துறையில் இளங்கலைப் பட்டம் (ஹான்ஸ்) மற்றும் முதுகலைப் பட்டம் பெற்றார். அவர் 1958 இல் பின்னணிப் பாடகராகத் தனது வாழ்க்கையைத் தொடங்கினார். அவர் திரைப்படம், தொலைக்காட்சி மற்றும் மேடையில் பாடினார். இவருடைய குறிப்பிடத்தக்க பாடல்களை துமி அஷ்பே போலே, அக்சர் ஹாடே, சாவி சுவரநேர் பிரந்தோர், கோகோன்சோனா*,* சட்னி*,* *ப்ரிஷ்டி ஜோஹோன்* மற்றும் ஷாதி ரோஞ்சர் ஆகியவை அடங்கும். 

1964 ஆம் ஆண்டில் பங்களாதேஷ் தொலைக்காட்சியில் ஒளிபரப்பப்பட்ட முதல் பாடல்களில் ஒன்றை பேகம் வழங்கினார்.

தனிப்பட்ட வாழ்க்கை
------------------

பேகம் மசூத் ஆலம் சித்திகியை மணந்தார். இவர்களிருவருக்கும் ஒரு மகன் தாரிக் மஸ்ரூர், ஒரு மகள் உமானா அஞ்சலின் ஆகியோர் பிறந்தனர். அவரது மூத்த சகோதரிகள் பேகம் ஜபுன்னேசா ஜமால், ஒரு பாடலாசிரியர் மற்றும் கல்வியாளர் ஆவார், மற்றொரு சகோதரி மஹபூப் அரா வானொலி மற்றும் தொலைக்காட்சியின் பாடகர் ஆவார். அவரது மருமகள், ஜீனத் ரஹானா, ஒரு குரலிசைக் கலைஞர் ஆவார் மற்றும் ரூனா லைலா அவரது மைத்துனி ஆவார்.

விருதுகள்
---------

* ஏகுஷே பாடக் (2003)
* தரோகலோக் விருது
* பங்களாதேஷ் ஷில்பகலா அகாடமியின் குனிஜன் விருது
* கோலோதானி பாடக்

குறிப்புகள்
-----------

1. ↑  "Anjuman Ara passes away". *The Daily Star*. May 30, 2004.. பார்த்த நாள்: June 20, 2016.
2. ↑  "একুশে পদকপ্রাপ্ত সুধীবৃন্দ".. பார்த்த நாள்: June 20, 2016.
3. 1 2  "Remembering a versatile artiste". 1 June 2004. 2017-11-22 அன்று பார்க்கப்பட்டது.
4. ↑  "The Daily Star Web Edition Vol. 5 Num 1063". *archive.thedailystar.net*. 2020-12-21 அன்று பார்க்கப்பட்டது.
5. ↑  "The Daily Star Web Edition Vol. 5 Num 3". *archive.thedailystar.net*. 2020-12-21 அன்று பார்க்கப்பட்டது.
6. ↑  "The Daily Star Web Edition Vol. 5 Num 1063". *archive.thedailystar.net*. 2020-12-21 அன்று பார்க்கப்பட்டது.
7. ↑  "Death anniversary of Anjuman Ara today". *The Daily Star*. May 29, 2007.. பார்த்த நாள்: June 20, 2016.
கணிதத்தில் **கூறாக்கம்** (*chunking*) என்பது எளிய வகுத்தல் கணக்குகளைச் செய்யப் பயன்படுத்தப்படும் ஒரு வழிமுறையாகும். இம்முறையில் வகுத்தலானது தொடர்கழித்தலின் வாயிலாகச் செய்யப்படுகிறது. சில இடங்களில் இது **பகுதி ஈவுகள் முறை** (*partial quotients method*) எனவும் அறியப்படுகிறது.

வழிமுறை
-------

ஒரு பெரிய எண்ணை மற்றொரு சிறிய எண்ணால் வகுப்பதற்கு, சிறிய எண்ணின் எளிய மடங்குகளாக (எடுத்துக்காட்டாக, 100×, 10×, 5× 2×, etc.) அமையும்பெரிய எண்ணின் பகுதிகள் தொடர்ந்து கழித்தலின் மூலம் அப்பெரிய எண்ணிலிருந்து நீக்கப்படுகின்றன. பெரிய எண்ணானது பூச்சியமாகவோ, அல்லது வகுஎண்ணைவிடச் சிறியதாகவோ ஆகும் வரை இந்நீக்கல் தொடரப்படுகிறது. அதே சமயத்தில் வகுஎண்ணின் எந்தந்த மடங்குகள் வகுபடுஎண்ணிலிருந்து கழிக்கப்படுகிறது என்பதையும் குறித்துக்கொண்டே வர வேண்டும். அந்த மடங்குகளின் கூட்டுத்தொகை இந்த வகுத்தலுக்கான ஈவைத் தரும்.

1990களின் பிற்பகுதிகளில் ஐக்கிய இராச்சியத்தில் தொடக்கப்பள்ளிகளில் இம்முறை அதிகளவு பரவலானது. பாரம்பரியமாகக் கற்பிக்கப்பட்டுவரும் குறு வகுத்தல், நீள் வகுத்தல் முறைகளோடு ஒப்பிட்டுப் பார்க்கும்போது, இது சற்று முறைசாரா வழியாகக் காணப்படலாம். எனினும் அவற்றைவிட வகுத்தலின் அடிப்படைக் கருத்தைப் புரிந்துகொள்வதற்கு உதவி செய்யும்.

### எடுத்துக்காட்டு

132 ÷ 8
132 ஐ எட்டால் வகுப்பதற்கு 132 இலிருந்து 80, 40, 8 (10×8; 5×8; 1×8) ஆகியன அடுத்தடுத்துக் கழிக்கப்படுகின்றன. இம்மூன்று கழித்தலுக்குப் பின் கிடைக்கும் மீதி நான்கானது வகுஎண் எட்டைவிடச் சிறியதாக உள்ளதால் இத்துடன் தொடர்கழித்தல் நிறைவுபெறுகிறது.

```
      132
       80   (10 × 8)
       --
       52
       40   ( 5 × 8)
       --
       12
        8   ( 1 × 8) 
       --
        4
            --------  
      132 =  16 × 8 + 4
```

132/8 இன் ஈவு = 16 (10+5+1) ; மீதி = 4

மேற்கோள்கள்
-----------

1. ↑
2. ↑  Gary Eason, Back to school for parents, *BBC News*, 13 February 2000.
3. ↑  Anne Campbell, Gavin Fairbairn, *Working with support in the classroom*, SAGE, 2005; pp. 59–60 via Google books

மேலும் வாசிக்க
--------------

* Rob Eastaway and Mike Askew (2010), *Maths for Mums and Dads*, Square Peg. ISBN 0-224-08635-9
**அல் கபோன்** (*Al Capone*, 17 ஜனவரி 1899 – 25 ஜனவரி 1947) என்கிற **அல்ஃ‌போன்ஸ் கபோன்** ஒரு அமெரிக்க குற்றக் குழுத் தலைவர் (gangster) மற்றும் கடத்தல்காரர். இவர் ஓர் இத்தாலிய-அமெரிக்கர் ஆவார். இவர் பெருமளவில் மதுவைக் கடத்துதல் மற்றும் பதுக்கிவைத்தலில் ஈடுபட்டார். மேலும் விபசாரம் போன்ற மற்ற சட்டவிரோரதமான செயல்பாடுகளிலும் ஈடுபட்டார். இவற்றை சிகாகோ நகரில் 1920 முதல் 1931 வரை செய்தார்.

இவர் புரூக்ளின், நியூ யார்க் நகரில் ஓர் இத்தாலிய குடும்பத்தில் பிறந்தார். 14 வயதில் பள்ளியிலிருந்து நீக்கப்பட்டதிலிருந்து சட்ட விரோத செயல்கள் செய்யும் கூட்டாளிகளுடன் சேர்ந்து பல சட்ட விரோத காரியங்களை செய்ய ஆரம்பித்தார். தன்னுடைய இருபதுகளில் இவர் சிகாகோ நகருக்கு இடம் பெயர்ந்தார். அங்கு மதுவிலக்கு காலத்தில் சட்ட விரோதமாக மதுவைக் கடத்தி விற்று பெரும் பணம் பண்ணும் நோக்கில் சென்றார். அங்கு, மதுவைக் கடத்துவதைத் தவிர்த்து மற்ற சட்டவிரோத செயல்களான அரசு அதிகாரிகளுக்கு லஞ்சம் கொடுப்பது, விபசாரம் போன்ற செயல்களிலும் ஈடுபட்டார். இத்தகைய தவறான செயல்கள் செய்தும், அந்நகரில் இவர் முக்கிய நபராக உருவெடுத்தார். சட்ட விரோத செயல்களில் ஈடுபட்டு ஈட்டிய பணத்தை பெருமளவில் தொண்டு நிறுவனங்களுக்கு கொடை அளித்தார். அதனால், பலரால் நவீன யுக "ராபின்ஹூட்"-ஆக தோற்றமளித்தார்.

ஆயினும் புனிதர் வேலண்டைன் நாளில் நடந்த படுகொலையில் அவரது எதிராளிகள் ஏழு பேரை கொன்றது அம்பலமானதும் அவரது பேரும் புகழும் பலத்த அடி வாங்கியது. பின்னர் வரி ஏய்ப்பு வழக்கில் சிக்கி சிறைக்கு அனுப்பப்பட்டார். அவர் அல்கட்ராஸ் சிறையிலும் இருந்துள்ளார். அவரது கடைசி காலத்தில், அவரது மன மற்றும் உடல் நலம் பெரும் பாதிப்புக்குள்ளானது. நரம்பு மண்டல கிரந்தி நோயால் (neurosyphilis) அவர் பாதிக்கப்பட்டதே நலக் குறைவுக்கு காரணமாகும். 1947 சனவரி 25 அன்று வலிப்பு வந்த பின்னர் மாரடைப்பால் காலமானார்.

உசாத்துணைகள்
------------

1. ↑  "Notorious Crime Files: Al Capone". *The Biography Channel*. Biography.com. 2010-11-12 அன்று பார்க்கப்பட்டது.
2. ↑  "Al Capone at Alcatraz". Ocean View Publishing. 1992.
**அஞ்சேனா கீர்த்தி** (*Anjena Kirti*) என்பவர் ஒரு இந்திய திரைப்பட நடிகை, வடிவழகி ஆவார், இவர் முக்கியமாக தமிழ் திரையுலகில் பணியாற்றுகிறார். அஞ்சேனா சென்னை மற்றும் துபாயில் வளர்ந்தார், இவர் ஒரு பன்னாட்டு வானூர்தி குழுவான எட்டிஹாட் ஏர்வேசில் பணியாற்றினார். திரைப்படத் தொழிலை வெற்றிகரமாக தொடர தனது வேலையை விட்டுவிட்டார்.

தொழில்
------

அஞ்சேனா நடித்து வெளியான முதல் படம் 2014 திசம்பரில் வெளியான, அழகிய பாண்டிபுரம். என்றாலும், இவர் பணிபுரிந்த முதல் படம் என். ரயன் இயக்கிய தமிழ் நகைச்சுவை படமான *வெற்றிகொண்டான்* ஆகும். அவரது அடுத்த வெளியீடான *திறந்திடு சீசேம்* படத்தில் சாய் தன்சிகா உடன் நடித்தார், அதைத் தொடர்ந்து ' *அந்தாதி* ' படத்தில் முன்னணி பெண் கதாபாத்திரத்தில் நடித்தார். 2016 ஆம் ஆண்டில், இவர் சிறார் 3டி திரைப்படமான, முற்றிலும் ஜப்பானில் படம்பிடிக்கபட்ட ஜம்புலிங்கம் 3டி படத்தில் நடித்தார். அப்படத்தை அம்புலி, ஆ படப் புகழ் அரி, அரீஷ் ஆகியோர் இணைந்து இயக்கினர். அடுத்து. வெங்கட் பிரபு இயக்கிய சென்னை 600028 II படத்தில் நடித்தார். அதில் விஜய் வசந்த் ஜோடியாக வட இந்தியப் பெண்ணாக நடித்தார். சென்னை 600028 II இவருக்கு புகழை பெற்றுத் தந்தது. இவரது அடுத்த வெளியீடான 'யாகன்', படமாகும் அதில் டென்மார்க் சாஜனின் நாடகக் கலைஞருடன் ஜோடியாக நடித்தார், யாகன் திரைப்பட பாடல்களுக்காகவும் முன்னணி கதாபாத்திரங்களின் நடிப்பிற்காகவும் பாராட்டப்பட்டது. இவரது தற்போதைய படங்களில் வெங்கட் பிரபு தயாரிப்பில் வடகறி புகழ் இயக்குனர் சரவண ராஜாவின் *ஆர். கே. நகர் அடங்கும்,* இது 2020 ஏப்ரலில் வெளியிடப்பட உள்ளது.

திரைப்படவியல்
-------------

* *குறிப்பில் ஏதும் குறிப்பிடப்படாதவை, எல்லாம் தமிழ் படங்களாகும்.*

| ஆண்டு | படம் | பாத்திரம் | குறிப்பு |
| --- | --- | --- | --- |
| 2014 | *அழகிய பாண்டிபுரம் (திரைப்படம்)* | தீபிகா |  |
| 2015 | *திறந்திடு சீசேன்* | திவ்யா |  |
| 2015 | *அந்தாதி* | அஞ்சனா |  |
| 2016 | *ஜம்புலிங்கம் 3டி* | ஐரீன் |  |
| 2016 | *சென்னை 600028 II* | பூணம் |  |
| 2018 | *யாகன்* | பிரபா |  |
| 2019 | *ஆர். கே. நகர்* | காமாச்சி |  |
| 2021 | *லைவ் டெலிகாஸ்ட்* | தீபா | சிறப்புத் தோற்றம் |
| 2021 |  *மாநாடு*  | தயாரிப்புக்குப் பிந்தைய பணியில் |  |
| 2021 | *அறம் செய்* | தயாரிப்பில் |  |
| 2021 | *தி டிரெயினர்* | தயாரிப்பில் |  |  |

* When Anjena Kirti almost got lost in Japan
* Jumbo 3D and the Rajinikanth connect
* Anjena Kirti Role Revealed In Chennai 28 II Innings | Latest Kollywood News - Todayincity
* Actress Anjena Kirti Photoshoot 01 - allcinemanews.com
* Anjena Kirti’s tryst with farming
* Anjena Kirti talks about her films Jumbulingam 3D and Chennai 28 sequel
**கூர்க்கன்** (கோலியாஸ் கிழங்கு, *Coleus*) ஒரு கிழங்கு வகை தாவரம்.

மருத்தவ பயன்:
-------------

கூர்க்கன் கிழங்கு உடல் எடையைக் குறைக்கும் தன்மையுடையது. மேலும் உடலில் அதிகப்படியாக இருக்கும் கொழுப்பைக் குறைக்கும் மருந்துகள் தயாரிக்கவும், இதயத்துக்கான ரத்த ஓட்டத்தைக் சீராக வைத்திருக்கும் மருந்துகள் தயாரிக்கவும், கணையம், கிட்னி போன்ற பகுதிகளுக்கு தேவைப்படும் மருந்தாக பயன்படுகிறது. முகத்துக்கான அழகு சாதனப் பொருள்கள் தயாரிக்கவும் பயன்படுத்தப்படுகிறது.

வளரும் காலம்:
-------------

கிழங்கின் வளர்ச்சி பருவம் 180 நாட்களாகும். இதற்கு அதிகமான நீர் தேவையில்லை.

ஏற்ற மண்:
---------

மழை குறைவான வறண்ட பிரதேசங்களில் கூர்க்கன் கிழங்கை, எளிதாகப் பயிரிட முடியும். மணல் பாங்கான வடிகால் வசதி உள்ள நிலங்களில் கூர்க்கன் கிழங்கு செழித்து வளர்ந்து சிறந்த பலனைக் கொடுக்கும்.

அதிகம் வளரும் இடம்:
-------------------

தமிழகத்தில் சேலம் ஆத்தூர், தலைவாசல், கெங்கவல்லி, தர்மபுரி, கிருஷ்ணகிரி, விழுப்புரம், திருவண்ணாமலை, கடலூர், நாமக்கல், ஈரோடு உள்பட 20 மாவட்டங்களில் சாகுபடி செய்கின்றனர். சின்னசேலம் பகுதிகளில் மருத்துவ குணம் கொண்ட கூர்க்கன் கிழங்கு பயிர் சாகுபடி அதிகளவில் செய்யப்படுகிறது.சின்னசேலம் அடுத்த நரிக்குறவர் காலனி, நைனார்பாளையம், செம் பாக் குறிச்சி மற்றும் சுற்று பகுதிகளில் கூர்க்கன் கிழங்கு பயிரை விவசாயிகள் அதிகளவு சாகுபடி செய்துள்ளனர்.

ஏற்றுமதி ஆகும் இடங்கள்:
-----------------------

தமிழ்நாட்டில் உற்பத்தி செய்யப்படும் கூர்க்கன் கிழங்கு பெரும்பகுதி, அமெரிக்கா, ஜெர்மனி, இங்கிலாந்து மற்றும் ஆப்பிரிக்க நாடுகளுக்கு ஆண்டுக்கு ஆயிரம் டன் வரை தற்போது ஏற்றுமதி செய்யப்படுகிறது.

மேற்கோள்கள்
-----------

1. ↑  "AgriInfoMedia". www.agriinfomedia.com. 2011-02-26 அன்று பார்க்கப்பட்டது.
**ஐகாரக் குறுக்கம்** என்பது, ஐகாரம் தனக்குரிய இரண்டு மாத்திரையிலிருந்து குறைந்து ஒன்றரை மாத்திரையாகவும் ஒரு மாத்திரையாகவும் ஒலிக்கும் நிலையை அடைதல். 

***ஐகாரம் + குறுக்கம் = ஐகாரக்குறுக்கம்.***

ஐகாரம் தன்னைச் சுட்டித் தனித்து எழுத்தாகக் கூறும்பொழுதோ பிறவற்றைச் சுட்டி ஓரெழுத்து ஒரு மொழியாகத் தனித்து நிற்கும் பொழுதோ இரண்டு மாத்திரையளவு ஒலிக்கும். அந்த ஐகாரம் ஒரு சொல்லில் முதல், இடை, கடை ஆகிய இடங்களில் வரும்பொழுது, மொழிக்கு முதலில் ஒன்றரை மாத்திரையாகவும் இடை மற்றும் கடையில் ஒரு மாத்திரையாகவும் குறைந்து ஒலிக்கும். இவ்வாறு குறைந்து ஒலிப்பதே ஐகாரக் குறுக்கமாகும்

```
தன் சுட்டு அளபு ஒழி ஐ மூ வழி உம்
நையும் ஔ உம் முதல் அற்று ஆகும்
                                 -- நன்னூல்.95
```

**எ.கா:**

|  |  |  |
| --- | --- | --- |
| ஐந்து | - ஐகாரம் மொழிக்கு முதலில் | - 1 1/2 மாத்திரை |
| வளையல் | - ஐகாரம் மொழிக்கு இடையில் | - 1 மாத்திரை |
| மலை | - ஐகாரம் மொழிக்கு கடையில் | - 1 மாத்திரை |

  

மேற்கண்ட எடுத்துக்காட்டுகளில் ஐகாரம் குறைந்து ஒலிப்பதைக் காண்க.

இவற்றையும் பார்க்கவும்
----------------------

* தமிழ் இலக்கணம்
**வரைகலை நூலகம்** (*Graphics library*) என்பது கணினித் திரையில் காட்சிகளைக்காட்டுவதற்கு உருவாக்கப்பட்ட ஒரு நிரலாக்க நூலகம் ஆகும். இது பொதுவாக வழக்கமான வரைகலை செயல்பாடுகளை கையாள ஈடுபடுத்தப்படுகின்றது. இது முழுமையாக மையச் செயற்பகுதியில் (CPU) செயல்படக்கூடியது, பதிக்கப்பட்ட அமைப்புகளில் பொதுவானது. வரைகலை செயலி அலகினால் (GPU) செயல்படுத்தப்படுகின்றது. இதை பயன்படுத்துவதன் மூலம் ஒரு நிரலால் திரையில் காட்சிகளை கொண்டுவர முடியும். இது, இந்த நிகழ்ச்சி நிரல்களை உருவாக்கும் மற்றும் கையாளும் நிரலாளருக்கு உதவுகின்றது. மேலும் அவர்களுக்கு வரைகலை நிரலை உருவாக்க அனுமதிக்கின்றது. இது முக்கியமாக கணினி விளையாட்டுக்களில் பயன்படுகின்றது.

சில நூலகங்கள் ஜி.எல் (G.L) எனும் பெயரைப் பயன்படுத்துகின்றன, குறிப்பாக திறந்த ஜி எல், வலை ஜி எல்.

உதாரணங்கள்
----------

* கைரோ வரைகலை
* கிளட்டர்
* டிரக்ட்எக்ஸ் (மைக்ரோசொப்ட் நிறுவனத்தால் உருவாக்கப்பட்ட நூலகம், விண்டோஸ் இயங்குதளங்களிலும் எக்ஸ் பாக்சிலும் இயங்கக்கூடியது)
* எம்வின் (ஒரு பதிக்கப்பட்ட வரைகலை நூலகம்)
* மேசா முப்பரிமாணம் (திறந்த ஜி எல்லை செயல்படுத்தும் நூலகம்)
* மினி ஜி.எல். (சில முழுமையற்ற திறந்த ஜி எல் செயலாக்கங்கள்)
* திறந்த இன்வென்ட்டர்
* திறந்த இஸ்கியா
* கியூ டீ (ஒரு பல் இயங்குதள நிரல் கட்டமைப்பு)
* எஸ்.எப்.எம்.எல்
* எளிய நேரடி ஊடக அமைப்பு
* இஸ்கியா வரைகலை நூலகம்

மேற்கோள்கள்
-----------

1. ↑  cairographics.org
2. ↑  clutter-project.org
3. ↑
4. ↑  "காப்பகப்படுத்தப்பட்ட நகல்". 2016-03-29 அன்று மூலம் பரணிடப்பட்டது. 2015-12-20 அன்று பார்க்கப்பட்டது.
5. ↑
6. ↑
7. ↑
8. ↑
9. ↑
10. ↑
11. ↑
12. ↑
**ஐ. என். எஸ். விராட்** இந்தியாவிடம் பயன்பாட்டிலுள்ள இரு வானூர்தி தாங்கிக் கப்பல்களில் ஒன்றாகும். இது 23 ஆயிரத்து 900 டன் எடை கொண்ட இந்த கப்பல் 226.5 மீட்டர் நீளமும், 49 மீட்டர் அகல மும் கொண்டது. இக்கப்பலிருந்து ஒரே நேரத்தில் 18 விமானங்களைத் செலுத்த முடியும்.

வரலாறு
------

*எச்எம்எஸ் ஹெர்மெஸ்* என்ற பெயரில் இந்தக் கப்பல் பிரிட்டன் கடற்படையில் பணியாற்றி வந்தது. 1984-ல் இது பிரிட்டன் கடற்படையில் இருந்து நீக்கப்பட்டது. இதன் பின்னர் இதை இந்திய அரசு வாங்கி 1987-ம் ஆண்டு மே 12-ம் தேதி இந்திய கடற்படையில் இணைத்தது.

1989-ல் இலங்கையில் இந்திய அமைதிப் படை பணியிலும் 1999-ல் கார்கில் போரின் போதும் இக்கப்பல் முக்கியப் பங்காற்றியுள்ளது. நீரில் மட்டுமின்றி, நிலத்தில் இருந்தும் மேற்கொள்ளப்படும் ராணுவ செயல்பாடுகளுக்கும் இக்கப்பல் சிறப்பாக உதவக் கூடியது. நீர்மூழ்கி கப்பல்களுக்கு எதிரான நடவடிக்கையில் ஈடுபடக்கூடியது. 27,800 டன் எடை கொண்ட இக்கப்பல் 11 லட்சம் கிலோ மீட்டர் பயணித்துள்ளது. 

இறுதியாக கடந்த ஆண்டு விசாகப்பட்டினத்தில் நடைபெற்ற சர்வதேச கடற்படை நிகழ்ச்சியில் இக்கப்பல் பணியில் ஈடுபடுத்தப்பட்டது. இக்கப்பல் முழுச் செயல்பாட்டில் இருந்தபோது, 1,500-க்கும் மேற்பட்டோர் பணியாற்றினர். கடைசி பயணத்துக்குப் பிறகு இக்கப்பலின் பணியாளர்களின் எண்ணிக்கை 300-க்கும் கீழ் குறைக்கப்பட்டது.

ஓய்வு
-----

உலகின் மிகப் பழமையான விமானம் தாங்கி கப்பலான ஐஎன்எஸ் விராட் இந்திய கடற்படையில் 30 ஆண்டுகள் சேவை உட்பட அந்தக் கப்பலின் 55 ஆண்டு கால நீண்ட பயணத்திற்குப் பின்னர் 6 மார்ச் 2017 அன்று ஐஎன்எஸ் விராட் கப்பலுக்கு ஓய்வு தரப்பட்டது.

உடைப்பு
-------

முன்னதாக பிரிட்டன் கடற்படையில் எச்,எம்.எஸ் ஹெர்மஸ் என்ற பெயரில் இந்த கப்பல் சேவையாற்றியது. 1944 ம் ஆண்டு விக்கர்ஸ் ஆம்ஸ்ட்ராங் என்ற பிரிட்டன் நிறுவனத்தால் கட்டப்பட்டது இந்த கப்பல். 1959 ம் ஆண்டு பிரிட்டன் கப்பற்படையில் இது இணைந்தது. 1971ல் ஹெலிகாப்டர்கள் தாங்கும் கப்பலாக மாற்றி அமைக்கப்பட்டது. இது 1984ம் ஆண்டு இந்திய கப்பற்படைக்கு விற்கப்பட்டது. மே 1987 முதல் இந்திய கடற்படையில் விமானம் தாங்கி கப்பலாக சேவையை துவங்கியது. இது பிரிட்டனிலிருந்து இந்தியாவுக்காக வாங்கப்பட்ட ஒரே கப்பலாகும். கடந்த 30 ஆண்டு கால சேவைக்குப் பிறகு இந்திய கடற்படை விமானம் தாங்கி கப்பல் ஐஎன்எஸ் விராத் கப்பல், குஜராத்தில் கப்பல்களை உடைக்கும அலாங்க் துறைமுகத்திற்கு கொண்டு செல்லப்பட்டது. INS Viraat final journey and what lies ahead]</ref>

இதனையும் காண்க
--------------

* ஐஎன்எஸ் விக்ரமாதித்யா
* ஐ. என். எசு. அரிகந்த்
* ஐ.என்.எஸ். காமோர்த்தா
* ஐ.என்.எஸ். சுனைனா
* ஐ.என்.எஸ். தரங்கிணி
* ஐ.என்.எஸ்.சக்ரா
* ஐஎன்எஸ் கொச்சி
* ஐஎன்எஸ் சக்ரா 2
* ஐஎன்எஸ் சரயு (பி57)
* ஐஎன்எஸ் சென்னை
* ஐஎன்எஸ் ரன்வீர் (டி54)
* ஐஎன்எஸ் ராணா (டி52)
* ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)

மேற்கோள்கள்
-----------

1. ↑  19 Jan, 2011, 08.41PM IST,IANS (2011-01-19). "Navy to operate Viraat aircraft carrier for another decade - The Economic Times". Economictimes.indiatimes.com. 2011-02-26 அன்று பார்க்கப்பட்டது.CS1 maint: multiple names: authors list (link)
2. ↑  உலகின் வயதான விமானந்தாங்கி கப்பல் ஐஎன்எஸ் விராட் இன்றுடன் ஓய்வு!
3. ↑  உலகின் மிகப் பழமையான போர்க் கப்பல்: ஐஎன்எஸ் விராட் ஓய்வுபெற்றது
4. ↑
5. ↑
6. ↑  Aircraft carrier INS Viraat in the last leg of its journey
**அல் உம்மா** (Al Ummah) என்பது ஓர் தீவிரவாத இயக்கமாகும். அல் உம்மா என்பதற்கு *சமுதாயம்* என்று பொருள். இவ்வியக்கம் இந்தியாவின் தமிழ்நாட்டைத் தளமாகக் கொண்டது. இது தமிழக அரசால் தடை செய்யப்பட்ட இயக்கமாகும். இது 1998 ஆம் ஆண்டு கோவையில் குண்டு வெடிப்பை நடத்தியது.

வரலாறு
------

அல் உம்மா இயக்கமானது பாபர் மசூதி இடிப்பு நிகழ்விற்குப் பின் *சையது அஹமது பாட்ஷா* மற்றும் எம்.ஹெச். ஜவாஹிருல்லாஹ் ஆகியோரால் 1993 ஆம் ஆண்டு தமிழகத்தின் கோயம்புத்தூரில் ஆரம்பிக்கப்பட்டது. இவ்வியக்கத்தின் பெயரைத் தெரிவு செய்தவர் *எம்.ஹெச். ஜவாஹிருல்லாஹ்* ஆவார்.[] இவ்வியக்கத்திலிருந்து பிரிந்த இயக்கம் தமிழ்நாடு முஸ்லிம் முன்னேற்றக் கழகம் ஆகும். 1993 ஆம் ஆண்டில் சென்னையில் அமைந்த ஆர்.எஸ்.எஸ் அலுவலகத்தின் அருகே நடந்த குண்டு வெடிப்பில் 11 பேர் கொல்லப்பட்டதைத் தொடர்ந்து இவ்வியக்கத்தைச் சேர்ந்த பாட்ஷா மற்றும் இருவர் தடா சட்டத்தின் கீழ் கைது செய்யப்பட்டனர். பின்னர் 1997 ஆம் ஆண்டு இவர்கள் விடுதலை செய்யப்பட்டனர். 1998 ஆம் ஆண்டு அல் உம்மா இயக்கம் பாரதிய ஜனதா கட்சியைச் சார்ந்த எல்.கே அத்வானியைக் கோவையில் நடைபெற்ற தேர்தல் பிரச்சாரத்தின் போது கொலை செய்ய திட்டமிட்டனர். இத்திட்டத்தினால் கோவையில் 18 இடங்களில் நடந்த தொடர் குண்டு வெடிப்பில் 58 பேர் கொல்லப்பட்டனர். விமானம் தாமதமாக வந்ததால் அத்வானி உயிர் தப்பினார். மேலும் அல் உம்மா இயக்கம் 2013 ஆம் ஆண்டு பெங்களூருவில் நிகழ்ந்த தீவிரவாதக் குண்டு வெடிப்புச் செயலிலும் இவ்வியக்கம் தொடர்பு கொண்டிருந்தது.

மேற்கோள்கள்
-----------

1. 1 2 3  T.S. SUBRAMANIAN (March 1998). "A time of troubles". Front line. 2013-05-21 அன்று பார்க்கப்பட்டது.
2. ↑
3. ↑  "Terror arrests point to rise of Al Ummah". Deccan chronicle. 24 April 2013. 2013-05-14 அன்று மூலம் பரணிடப்பட்டது. 2013-05-21 அன்று பார்க்கப்பட்டது.
4. ↑  "Probe confirms plot to kill Advani". The Tribune. May 19, 2000. 2013-05-21 அன்று பார்க்கப்பட்டது.
5. ↑  JOHN F. BURNS (February 16, 1998). "Toll From Bombing in India Rises to 50 Dead and 200 Hurt". NYTimes. 2013-05-21 அன்று பார்க்கப்பட்டது.
6. ↑  "Al Ummah man planted bomb near BJP office in Bangalore, say cops". The Indian Express. 7 May 2013. 2013-05-21 அன்று பார்க்கப்பட்டது.
**அஞ்சூம் சோப்ரா** (Anjum Chopra) இந்திய மகளிர் துடுப்பாட்டப் போட்டிகளில் விளையாடி ஓய்வு பெற்ற வீராங்கனை ஆவார். இவர் புது தில்லியில் பிறந்தவர். இவருடைய தாத்தா வேத் பிரகாஷ் தடகள வீரராகவும், மட்டைப்பந்தாட்ட வர்ணனையாளராகவும் இருந்தார். இவருடைய தந்தை கிஷன்பால் கோல்ப் விளையாட்டு வீரராகவும், சகோதரர் நிர்வண் துடுப்பாட்ட வீரராகவும் திகழ்ந்தனர். மட்டைப்பந்து விளையாட்டில் விளையாடத் தொடங்கியது முதலே இடது கை அதிரடி துடுப்பாட்டக்காரராகவும், வலது கை மித வேகப்பந்து வீச்சாளராகவும் திகழ்ந்தார். பள்ளி, கல்லூரி, மாவட்டம் என எல்லா அணிகளிலும் இடம் பெற்ற இவருக்கு 15 வயதுக்கு உட்பட்டோருக்கான தில்லி அணியில் இடம் கிடைத்தது. 1995 ஆம் ஆண்டில் இந்திய மகளிர் அணி நியூசிலாந்து சென்ற போது, ஒரு நாள் தொடருக்கான அணியில் அஞ்சும் சோப்ராவின் பெயரும் இடம் பெற்றது. அப்போது இவருக்கு வயது 17 தான். 1995 ஆம் ஆண்டில் இங்கிலாந்து மகளிர் அணி இந்தியா வந்த போது தேர்வு துடுப்பாட்ட அணியிலும் அஞ்சூம் சோப்ராவுக்கு இடம் கிடைத்தது. மொத்தம் 12 தேர்வு துடுப்பாட்டப் போட்டிகளில் விளையாடிய அஞ்சும் சோப்ரா, 4 அரை சதம் உட்பட 548 ஓட்டங்களை எடுத்திருக்கிறார். இவர் 12 தேர்வுத் துடுப்பாட்டப் போட்டிகளிலும், 116 ஒருநாள் பன்னாட்டுத் துடுப்பாட்டப் போட்டிகளிலும், நான்கு இருபது20 போட்டிகளிலும் கலந்து கொண்டுள்ளார். இவர் 1995 - 2009 ஆண்டுகளில் இந்திய பெண்கள் தேசிய அணியின் உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார். 1995 ஆம் ஆண்டில் தொடங்கி 2012 ஆம் ஆண்டு வரை இவர் இந்திய மகளிர் துடுப்பாட்டத்தில் தனது பங்கினை அளித்துள்ளார். 2000, 2005, 2009 ஆகிய ஆண்டுகளில் ஐ.சி.சி சிறந்த வீராங்கனை விருதைப் பெற்றார். 2007 ஆம் ஆண்டில் அர்ஜுனா விருதையும், 2014 ஆம் ஆண்டில் பத்மசிறீ விருதையும் பெற்றார்.

மேற்கோள்கள்
-----------


1. ↑
2. ↑
3. ↑  "Anjum receives Padma Shri award", *Cricinfo* (ஆங்கிலம்), 2018-06-10 அன்று பார்க்கப்பட்டது
**அஞ்சு சதா** (*Anju Chadha*) என்பார் இந்திய உயிர்வேதியியலாளர் ஆவார். இவர் இந்தியத் தொழில்நுட்பக் கழகம், சென்னையின் பேராசிரியராக உள்ளார். இவரின் ஆய்வானது உயிரிவினையூக்கி, நொதி செயல் முறைகள், கரிம பொருள் உற்பத்தியில் நொதிகள் சமச்சீரற்ற தொகுப்பில் நொதிகள், பசுமை வேதியியலில் மற்றும் உயிரி உணர்வி துறைகளில் முக்கியமானவை.

ஆரம்ப கால வாழ்க்கை
------------------

சதா இந்தியாவில் அகமதுநகரில் பிறந்தார்.

கல்வி
-----

உயர்நிலைப் பள்ளியில் சிறந்த மாணவராகத் தேர்வு செய்யப்பட்ட சதா நவ்ரோஸ்ஜி வாடியா கல்லூரியில் இளங்கலைப் பட்டம் பெற்றபோது, மகாராஷ்டிரா மாநில அரசு இவருக்கு உதவித்தொகை வழங்கியது. கல்லூரியில் வேதியியல் துறையின் பரிசினையும் பெற்றார். இவர் 1975இல் வேதியியலில் பட்டம் பெற்றார். வேதியியலில் ஆர்வம்கொண்ட இவர் 1977ஆம் ஆண்டில் புனே பல்கலைக்கழகத்தில் தனது முதுநிலை அறிவியல் பட்டத்தைப் பெற்றார். 1984ஆம் ஆண்டில், பெங்களூரு இந்திய அறிவியல் நிறுவனத்தில் முனைவர் பட்டம் பெற்றார். இவர் உயிர்-கரிம வேதியியலில் கவனம் செலுத்தினார்.

பணி
---

சதா இந்திய உயிர்-கரிம வேதியியலாளர்கள் சங்கம், இந்திய வேதியியல் ஆராய்ச்சி சங்கம் மற்றும் பெங்களூரின் இந்திய அறிவியல் நிறுவன முன்னாள் மாணவர்கள் சங்கத்தின் வாழ்நாள் உறுப்பினராக உள்ளார். இவர் சென்னை அறிவியல் அறக்கட்டளையின் தேர்ந்தெடுக்கப்பட்ட உறுப்பினராகவும் உள்ளார்.

அங்கீகாரம்
----------

* 1975 - வேதியியல் பரிசு, நவ்ரோஸ்ஜி வாடியா கல்லூரி, புனே, இந்தியா
* 1985 - திருமதி. ஹனுமந்த ராவ் பதக்கம், இந்திய அறிவியல் நிறுவனம், பெங்களூர், இந்தியா
* 1985 - ஆராய்ச்சியாளர் நிதியுதவி, ஃபோகார்டி சர்வதேச மையம், தேசிய சுகாதார நிறுவனங்கள், வாசிங்டன், டி.சி
* 1992 - அலெக்சாண்டர் வான் ஹம்போல்ட் அறக்கட்டளை ஆராய்ச்சியாளர் நிதியுதவி
* 2011 - சென்னைப் பல்கலைக்கழகம்- சர்வதேச மகளிர் தின விருது

மேற்கோள்கள்
-----------

 



1. ↑  "Anju Chadha". 16 March 2014 அன்று பார்க்கப்பட்டது.
2. 1 2 3 4 5 6  "Anju Chadha". 27 May 2009 அன்று மூலம் பரணிடப்பட்டது. 16 March 2014 அன்று பார்க்கப்பட்டது.
3. ↑  "Science – a joyous playing field" (PDF). 16 March 2014 அன்று பார்க்கப்பட்டது.
4. 1 2 3 4  "Anju Chadha". 16 March 2014 அன்று பார்க்கப்பட்டது.
5. ↑  "Career profile". 31 May 2009 அன்று மூலம் பரணிடப்பட்டது. 16 March 2014 அன்று பார்க்கப்பட்டது.
**பென்னாகரம் வட்டம்**, தமிழ்நாட்டின் தர்மபுரி மாவட்டத்தில் உள்ள ஏழு வட்டங்களில் ஒன்றாகும். இந்த வட்டத்தின் தலைமையகமாக பென்னாகரம் நகரம் உள்ளது. இந்த வட்டத்தின் கீழ் 39 வருவாய் கிராமங்கள் உள்ளன.இவ்வட்டம் பென்னாகரம், பெரும்பாலை, பாப்பாரப்பட்டி, சுஞ்சல்நாதம் என 4 உள்வட்டங்கள் கொண்டது.

இவ்வட்டத்தில் பென்னாகரம் ஊராட்சி ஒன்றியம் மற்றும் ஏரியூர் ஊராட்சி ஒன்றியம்உள்ளது.

  

பென்னாகரம் பகுதியில் பல அரசு பள்ளிகள் உள்ளன. அவற்றுள் குறிப்பிட தக்கவை 

அரசு மேல்நிலைப்பள்ளி பி.அக்ராகரம் மற்றும் அரசு மேல்நிலைப்பள்ளி மாங்கரை ஆகும்.

பரப்பளவு
--------

பென்னாகரம் வட்டத்தின் பரப்பளவு சுமார் 1,13,027 எக்டேர்களாகும். இது தர்மபுரி மாவட்டத்தின் நிலப்பரப்பில் 25 சதவிகிதம்.

மக்கள் வகைப்பாடு
----------------

2011 ஆண்டின் இந்திய மக்கள் தொகை கணக்கெடுப்பின்படி 2,34,853 மக்கள் பென்னாகரம் வட்டத்தில் வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். மக்களின் சராசரி கல்வியறிவு 56% ஆகும், இதில் ஆண்களின் கல்வியறிவு 64%, பெண்களின் கல்வியறிவு 48% ஆகும். இது இந்திய தேசிய சராசரி கல்வியறிவான 72.99% விட குறைவானது. பென்னாகரம் மக்கள் தொகையில் 12% ஆறு வயதுக்குட்பட்டோர் ஆவார்கள்.

மேற்கோள்கள்
-----------

1. ↑  தர்மபுரி மாவட்டத்தின் வருவாய் வட்டங்கள்
2. ↑  "தர்மபுரி மாவட்ட இணையதளம்". 2011-04-14 அன்று மூலம் பரணிடப்பட்டது. 22 ஆகத்து 2014 அன்று பார்க்கப்பட்டது.
3. ↑  "2011-ம் ஆண்டிற்கான இந்திய மக்கள்தொகைக் கணக்கெடுப்பு அறிக்கை - பென்னாகரம் வட்டம்". 22 ஆகத்து 2014 அன்று பார்க்கப்பட்டது.
4. ↑  "இந்திய மக்கள் தொகை கணக்கெடுப்பு, 2011 - கல்வியறிவு". 22 ஆகத்து 2014 அன்று பார்க்கப்பட்டது.

| * பா
* உ
* தொ
தருமபுரி மாவட்டம் |
| --- |
| மாவட்ட தலைமையகம் | 
* தருமபுரி

 |  |
| மாநிலம் | 
* தமிழ்நாடு

 |
| பகுதி | 
* மழநாடு

 |
| வட்டம் | 
* தருமபுரி
* அரூர்
* பாலக்கோடு
* பாப்பிரெட்டிப்பட்டி
* பென்னாகரம்
* காரிமங்கலம்
* நல்லம்பள்ளி

 |
| நகராட்சி | 
* தருமபுரி

 |
| பேரூராட்சிகள் | 
* அரூர்
* கடத்தூர்
* கம்பைநல்லூர்
* காரிமங்கலம்
* பாப்பாரப்பட்டி
* பாப்பிரெட்டிப்பட்டி
* பாலக்கோடு
* பென்னாகரம்
* பி. மல்லாபுரம்
* மாரண்டஹள்ளி

 |
| ஊராட்சி ஒன்றியங்கள் | 
* அரூர்
* ஏரியூர்
* கடத்தூர்
* காரிமங்கலம்
* தருமபுரி
* நல்லம்பள்ளி
* பாப்பிரெட்டிப்பட்டி
* பாலக்கோடு
* பென்னாகரம்
* மொரப்பூர்

 |
| மக்களவை & சட்டமன்றத் தொகுதிகள் | 
* தர்மபுரி மக்களவைத் தொகுதி
* பாலக்கோடு
* பென்னகரம்
* தருமபுரி
* பாப்பிரெட்டிப்பட்டி
* அரூர் (தனி)

 |
**இளவரசி நூரா பிந்த் அப்துல் ரஹ்மான் பல்கலைக்கழகம்** சவூதி அரேபியாவின் தலைநகரான ரியாத்தில் அமைந்துள்ள ஒரு பொது மகளிர் பல்கலைக்கழகம் ஆகும். இது உலகின் மிகப்பெரிய பெண்கள் பல்கலைக்கழகங்களில் ஒன்றாகும்.. 

இப்பல்கலைக்கழகம் இளங்கலை, முதுகலை பட்டப்படிப்புகளோடு பட்டயப்படிப்பையும் வழங்குகிறது. இது ரியாத் நகரத்திலும் அருகிலுள்ள பிற நகரங்களிலும் உள்ள 34 கல்லூரிகளைச் சேர்ந்த 60,000 க்கும் அதிகமான மாணவர்களுக்குக் கல்வியை வழங்கிவருகின்றது. இந்நிறுவனத்தில் கல்வியாளர்கள் நிர்வாக ஊழியர்கள் என 5,000 க்கும் மேற்பட்டோர் பணியாற்றுவது குறிப்பிடத்தக்கது. ரியாத் மற்றும் சுற்றுவட்டாரத்தில் உள்ள 102 உறுப்பு கல்லூரிகளை இப்பல்கலைக்கழகம் கொண்டுள்ளது.

வரலாறு
------

1970 ஆம் ஆண்டு தொடங்கப்பட்ட பெண்கள் கல்லூரி மன்னர் அப்துல்லா இப்னு அப்துல் அஜீஸ் அல் சவுத் அவர்களால் புனரமைக்கப்பட்டு 2008 ஆம் ஆண்டு இளவரசி நூரா பின்த் அப்துல் ரஹ்மான் அவர்களின் நினைவாக பல்கலைக்கழகமாக அறிவித்தார். நூரா என்பதற்கு அரபு மொழியில் **ஒளி** என்று பொருள்.

பாடபிரிவுகள்
------------

மருத்துவம், அறிவியல், மானுடம், மொழியியல்,வணிகம் எனப் பல்வேறு பாடப்பிரிவுகள் கற்பிக்கப்படுகின்றது.

நூலகம்
------

இப்பல்கலைகழகம் 20 இலட்சத்திற்கும் அதிகமான அரபு, ஆங்கில நூல்கள், கையெழுத்துப் படிகள், தரவுகள், விளக்கவுரைகளை கொண்டுள்ளதோடு பல்வேறு பத்திரிக்கைகளைச் சந்தாவழி பெற்று வருகின்றது.

ஆதாரங்கள்
---------

1. ↑   கல்லூரி இணையதளம்
பியேர் பியூசெயூக்சு.
**பியேர் என்றி பியூசெயூக்சு**  *(Pierre Henri Puiseux)* (பிரெஞ்சு மொழி: [pɥizø]; ஜூலை 20, 1855 - செப்டம்பர் 28, 1928) ஒரு பிரெஞ்சு வானியலாளர் ஆவார்.

இவர் பாரீசில் விக்தர் பியூசெயூக்சுக்குப் பிறந்தார். இவர் எக்கொல் நார்மேல் சுபேரியூரில் கல்விகற்றார். பின்னர், பாரீசு வான்காணகத்தில் 1885 இல் பணிபுரியத் தொடங்கினார்.

இவர் மவுரிசு உலோயெவியுடன் இணைந்து ஒளிப்பிறழ்வு, குறுங்கோள்கள், நிலாவின் இயக்கம் பற்றித் தோல்விகண்ட கார்த்தே து சீ திட்டத்தில் பணிபுரிந்தார். இவரும் உலோயெவியும் நிலாவின் 6000 ஒளிப்படங்களை பிடித்து நிலாவின் பட அட்டவணையை உருவாக்கினர். பிரெஞ்சு அறிவியல் கல்விக்கழகம் இவருக்கு 1892 இல் வைசு பரிசும் 1896 இல் இலாலண்டே பரிசும் வழங்கியது. இவர் 1912 இல் அக்கழகத்தின் உறுப்பினர் ஆனார்.

இவர் 1900 இல் இவர் பிரெஞ்சு வானியல் கழகத்தின் உயர் விருதான பிரிக்சு யூல்சு ஜான்சென் விருதைப் பெற்றார். இவர் அக்கழகத்தின் தலைவராக 1911 முதல் 1913 வரை பதவி வகித்தார்.

நிலாவின் பியூசெயூக்சு குழிப்பள்ளம் இவரது நினைவாகப் பெயர் இடப்பட்டுள்ளது.

மேற்கோள்கள்
-----------

1. ↑  Thomas Klöti (2007). "Biographical Encyclopedia of Astronomers: Puiseux, Pierre‐Henri". Springer. pp. 937–938. ISBN 9780387310220.
2. ↑  *Bulletin de la Société astronomique de France*, 1911, vol. 25, pp. 581-586
3. ↑  IAU/USGS. "Gazetteer of Planetary Nomenclature".

வெளி இணைப்புகள்
---------------

* குட்டன்பேர்க் திட்டத்தில் பியேர் என்றி பியூசெயூக்சு இன் படைப்புகள்
* ஆக்கங்கள் பியேர் என்றி பியூசெயூக்சு இணைய ஆவணகத்தில்
* P. Puiseux @ Astrophysics Data System

### நினைவேந்தல்கள்

* JRASC **22** (1928) 394 (ஒரு வாக்கியம்)
* MNRAS **89** (1929) 327
* PASP **40** (1928) 413 (ஒரு பத்தி)
**பாண்டி மேளம்** என்பது மரபார்ந்த மேளதாள தட்டியோலிக்கும் இசைக்கச்சேரியாகும் அல்லது மேளக்கச்சேரி (குழுமம்), இக்கச்சேரியில் கேரளத்தில் பரம்பரை பரம்பரையாக உபயோகித்துவரும் செண்டை என்ற வாத்தியத்தை அடித்து ஒலிகிளப்ப, பக்க வாத்தியமாக இலதாளம் (ஜாலரா), குழல் மற்றும் கொம்பு என அறியப்படும் இசைக்கருவிகள் அல்லது வாத்தியங்களால் இசைக்கப்படுகின்றன.

பாண்டி மேளம்
ஒரு முழு நீள பாண்டி கச்சேரியில், ஒரு வகையான மேளத்தை அடிப்படையாகக் கொண்ட தாளம் பயன்படுத்தப் படுகிறது. தாள் ஏழு அடிகள் கொண்டது, இரண்டரை மணி நேரத்திற்கும் மேல் நடைபெறும். உற்சவ நாட்களில் ஆலயங்களுக்கு வெளியே தனிப்படுத்தப்பட்ட முறையில் நடத்தப்படுகின்றன. இந்த கச்சேரி அடிப்படையாக நான்கு கட்டங்களை கொண்டது, ஒவ்வொன்றும் ஒத்திசைக்குந்தன்மையுடன் கூடிய தாளங்கள் கொண்டு சுழற்சியில் வருவதாகும், இந்த தாளவட்டம் (சுழற்சி) மொத்தமாக முறையே 56, 28, 14 மற்றும் ஏழு என்ற வகையில் ஒவ்வொரு கட்டத்திலும் அமைந்திருக்கும்.

மத்திய கேரளத்தில் த்ரிஸ்ஸூர் என்ற நகரத்தில் உள்ள வடக்குன்னாதன் கோவிலை சுற்றி உட்புறம் அமைந்த வளாகத்தில் கேரளத்தில் மிகவும் உற்சாகத்துடன் பாண்டிமேள உற்சவம் கொண்டாடப்படுகிறது.கடந்த பல ஆண்டுகளாக , பெருவனம் குட்டன் மாறார் என்பவர் இந்த ஒத்தினி இசைக்குத் தலைமை நடத்துனராக பனி புரிந்து வருகிறார், இந்த மேளங்களால் இசைக்கப்படும் ஒத்தினி இசை கேரளத்தில் எளஞ்சிதர மேளம் எனவும் அறியப்படுகிறது.இதர இடங்களில், ஆறாட்டுபுழா மற்றும் த்ரிஸ்ஸூர் அருகிலுள்ள பெருவனம் ஆகிய இடங்களில் நடைபெறும் பூரம் உற்சவம் மற்றும் இதர மத்திய மற்றும் வடக்கு கேரளத்தில் நடக்கும் உற்சவங்களில், இந்த கச்சேரி கோவிலின் வெளியே நடத்தப்படுகிறது.

இந்த இசையைப் போன்ற இன்னொரு தொகுப்பு, பஞ்சரி மேளம் என அறியப்படுவது, இதுவும் பாண்டி மேளத்தைப் போலவே வாத்தியங்களைக் கொண்டுள்ளது ஆனால் இசையின் வடிவங்களில் மற்றும் அளிக்கப்படும் முறைகளில் பெரும் வேறுபாடுகள் காணப்படுவது, பொதுவாக கோவிலின் உட்புற வளாகத்திலேயே நடத்தப் படுவதாகும்.இந்த வாத்தியங்களை வாசிக்கத் தெரிந்த கலைஞர்கள், (ஊயிருடன் இருப்பவர்கள் மற்றும் இறந்தவர்கள்) இவ்விரு கலைகளிலும் வித்தகர்களாக திகழ்கின்றனர்.

இவற்றையும் பார்க்க
------------------

* பஞ்சரி மேளம்
* பஞ்சவாத்யம்
* தாயம்பகா
குழம்பு
**தெலங்காணா உணவு வகை** (*Telangana cuisine*) என்பது தெலங்காணா பகுதியின் தனித்துவமான ஒரு உணவு வகையாகும். தக்காண பீடபூமியில் அமைந்துள்ள தெலங்காணா மாநிலம் சிறுதானியம் மற்றும் ரொட்டி (புளிப்பில்லாத ரொட்டி) போன்றவைகளை அடிப்படையாக கொண்டுள்ளது. சோளம் மற்றும் கம்பு போன்றவை தெலங்காணாவின் மிகவும் முக்கியத்துவம் வாய்ந்த உணவாகும். மகாராஷ்டிரா, சத்தீஸ்கர் மற்றும் வடமேற்கு கர்நாடகா ஆகியவற்றின் அருகாமையால், தக்காண பீடபூமியின் உணவு வகைகளின் சில ஒற்றுமைகள் மற்றும் வேறுபாடுகளை இது பகிர்ந்து கொள்கிறது.

சமையல் நடைமுறை
--------------

தெலங்காணாவில் பல பாணியிலான சமையல் வகைகள் உள்ளன. கிராமங்களில், மக்கள் மரத்தூள் மற்றும் கொத்து அடுப்புகள் கொண்ட பாரம்பரிய முறைகளைப் பயன்படுத்துகின்றனர்.

பிரதான உணவு
-----------

தெலங்காணாவின் சமையலில் ரொட்டிக்கு ஒரு சிறப்பான இடமுண்டு, சோள ரொட்டி, கம்பு ரொட்டி, சொஜ்ஜா ரொட்டி அல்லது சர்வ பின்டி மற்றும் அரிசி ரொட்டி போன்ற ரொட்டி வகைகள் தயாரிக்கப்படுகின்றன. தெலுங்கானாவில் புளி கொண்டு தயாரிக்கப்படும் குழம்பு வகை *புலுசு* மற்றும் *கூரா* என்றழைக்கப்படுகிறது. நன்கு வறுக்கப்பட்டு வேப்புடு என்றழைக்கப்படும் உணவு வகை உட்பட. *கோடி புலுசு* மற்றும் *மாம்சம் (இறைச்சி) வேப்புடு போன்றவை இறைச்சி வகைகளில்* பிரபலமான உணவுகள் ஆகும். *குத்தி வங்க்காயா*
(கத்திரிக்காய்)*,* ஆலுகெட்டா (உருளைக்கிழங்கு)*,* கூரா & வறுவல் *போன்ற காய்கறி உணவுகள் பல உள்ளன. தெலங்காணா* பாலக்கூரா *என்பது பசளிக் கீரை,*
வேகவைத்த பருப்பு கொண்டு சிறப்பு ஈர்ப்பாக வேர்க்கடலை சேர்க்கப்பட்டு சமைப்பது வழக்கமாகும். அரிசி மற்றும் ரொட்டியுடன் இதனை உட்கொள்வார்கள், இதில் கரீம்நகர் மாவட்டத்தில் , முந்திரி பருப்புகள் சேர்க்கப்படுகின்றன. 

சந்தையில் விற்பனை செய்யப்படும் பல்வேறு வகையான பயறு மற்றும் கம்பு
தெலங்காணாவில் *கூரா* என்பது *போட்டி* (ஆட்டிறைச்சியில் பெறப்பட்டவை) மற்றும் புளிச்சை இலைகளிலிருந்து தயாரிக்கப்படும் *கோங்குரா* ஆகியவை அடங்கும். *பொட்லகாய் புலுசு* என்கிற புடலங்காய் குழம்பு தினசரி உணவுகளில் ஒன்றாகும். *சக்கிளம்* என்கிற முறுக்கு, தசரா மற்றும் சங்கராந்தி போன்ற திருவிழாக்களில் அரிசி மாவு கொண்டு செய்யப்படும் மிகவும் சுவையான மற்றும் பிரபலமான தென்னிந்திய சிற்றுண்டி வகைகளில் ஒன்றாகவும் உள்ளது.

### சைவ உணவு

தெலங்காணா பகுதிகளில் புளி, சிவப்பு மிளகாய் மற்றும் பெருங்காயம் போன்ற பொருட்கள் பெரும்பாலான தெலங்காணா சமையலில் பயன்படுத்தப்படுகின்றன. புளிச்சைக் கீரை என்பது கறி மற்றும் ஊறுகாய்களில் பரவலாகப் பயன்படுத்தப்படும் முக்கிய உணவு வகையாகும்.

குறிப்புகள்
-----------

1. ↑  Nanisetti, Serish (31 May 2018). "Smaller spread of Telangana fare".
2. ↑  "Article". The New Indian Express. 29 January 2014. Archived from the original on 18 September 2013.. பார்த்த நாள்: 22 February 2014.
3. ↑  "In Hyderabad, chicken crosses the road from Andhra to Telangana". The New Indian Express. 29 January 2014.. பார்த்த நாள்: 22 February 2014.
4. ↑  "The Telangana Table". *LESLEY A. ESTEVES* (Outlook Traveller). 1 June 2012. Archived from the original on 25 February 2014.. பார்த்த நாள்: 22 February 2014.
**பியூஷ் சஹ்தேவ்** இவர் ஒரு இந்தியா நாட்டு தொலைக்காட்சி நடிகர். இவர் **சோனி** தொலைக்காட்சியில் ஒளிபரப்பான **மீட் மிலா தீ ரப்பா** என்ற தொடரின் மூலம் சின்னத்திரையில் அறிமுகமானார்.

சின்னத்திரை வாழ்க்கை
--------------------

இவர் **சோனி** தொலைக்காட்சியில் ஒளிபரப்பான **மீட் மிலா தீ ரப்பா** என்ற தொடரின் மூலம் சின்னத்திரையில் அறிமுகமானார், அதை தொடர்ந்து *கர் ஏக் சப்னா*, *கீத்*, புதுக்கவிதை, *ஹம் நே லி ஹேய் - சபத்*, சிவம் போன்ற தொலைக்காட்சி தொடர்களில் நடித்துள்ளார்.

இவர் தற்பொழுது ஜீ தொலைக்காட்சியில் *சப்னே சுகான் லடக்கான் கே* என்ற தொடரில் நடித்து கொண்டு இருகின்றார்; இத்தொடர் தமிழ் மொழியில் *காற்றுக்கு என்ன வேலி* என்ற பெயரில் மொழிமாற்றம் செய்யப்பட்டு ஜீ தமிழ் தொலைக்காட்சியில் ஒளிபரப்பாகின்றது.

சின்னத்திரை
-----------

| ஆண்டு | தொடர் | ஒளியலைவரிசை |
| --- | --- | --- |
| 2008-09 | மீட் மிலா தீ ரப்பா | சோனி |
| 2008-09 | கர் ஏக் சப்னா | சகாரா ஒன் |
| 2010-11 | கீத் | இசுட்டார் ஒன் |
| 2011-12 | புதுக்கவிதை (தொலைக்காட்சித் தொடர்) | ஸ்டார் பிளஸ் |
| 2012-13 | ஹம் நே லி ஹேய் - சபத் | லைப் ஓகே |
| 2013 | சிவம் (தொலைக்காட்சித் தொடர்) | லைப் ஓகே |
| 2013-அறிமுகம் | சப்னே சுகான் லடக்கான் கே | ஜீ தொலைக்காட்சி |

குறிப்புகள்
-----------

1. பியூஷ் சஹ்தேவ் சுயவிபரம்
[*தொடர்பிழந்த இணைப்பு*]
2. பியூஷ் சஹ்தேவ்
**ராஜன் ஆனந்தன்** (*Rajan Anandan*) கூகுள் நிறுவனத்தின் இந்தியாவுக்கான விற்பனை மற்றும் இயக்கங்களுக்கான உப தலைவராகப் பணியாற்றுகிறார். இவர் இந்தப் பணியை பெப்ரவரி 2011 முதல் பொறுப்பேற்றார். ராஜன் ஆனந்தன் முன்னர் 2006 முதல் 2008 வரையில் டெல் (இந்தியா) நிறுவனத்திலும், பின்னர் ஆகத்து 2008 முதல் மைக்ரோசாப்ட் நிறுவனத்தின் இந்தியக் கிளையின் முகாமைத்துவப் பணிப்பாளராகவும் ஆகத்து 2008 முதல் பணியாற்றியவர். டெல், மைக்குரோசாஃப்ட் நிறுவனக்களின் பணியாற்றும் முன்னர் இவர் ஐக்கிய அமெரிக்காவில் சிக்காகோவில் உள்ள மாக்கின்சி கம்பனியில் பணியாற்றினார்.

ராஜன் ஆனந்தனின் தந்தை வி. எஸ். குமார் ஆனந்தன் இலங்கையின் யாழ்ப்பாண மாவட்டத்தில் வல்வெட்டித்துறையைச் சேர்ந்தவர். குமார் ஆனந்தன் பாக்கு நீரிணையை நீந்திக் கடந்து சாதனை புரிந்தவர் என்பதுடன் பல கின்னஸ் சாதனைகளைப் புரிந்தவர்.

ராஜன் ஆனந்தன் மாசாச்சூசெட்சு தொழில்நுட்பக் கல்வி நிலையத்தில் இளமாணிப் பட்டமும் பின்னர் கலிபோர்னியா, ஸ்டான்ஃபோர்ட் பல்கலைக்கழகத்தில் முதுமாணிப் பட்டமும் பெற்றார். சிக்காகோவில் உள்ள மக்கின்சி கம்பனியில் 1992 முதல் 2003 வரை பணியாற்றினார். பின்னர் அமெரிக்காவின் டெல் கம்பனியில் இணைந்து அதன் உதவித் தலைவராகவும், பின்னர் டெல் நிறுவனத்தின் இந்தியக் கிளையில் உதவித் தலைவர், மற்றும் பொது முகாமையாளர் பதவிகளையும் வகித்தார். செப்டம்பர் 2008 இல் இவர் இந்திய மைக்ரோசாப்ட் நிறுவனத்தில் இணைந்து அதன் விற்பனை மற்றும் விளம்பரப்படுத்தல் பகுதியின் தலைவரானார்.

மேற்கோள்கள்
-----------

1. ↑  "Former Microsoft India MD Rajan Anandan to head Google India". *டெக்கான் எரால்ட்*. 2008-08-08.. பார்த்த நாள்: 2009-02-18.
2. ↑  "Rajan Anandan quits Dell India". *CIOL*. 2008-06-05. Archived from the original on 2008-12-01.. பார்த்த நாள்: 2009-02-18.
3. ↑  "Microsoft India appoints Rajan Anandan as the new managing director". *LiveMint*. 2008-08-08.. பார்த்த நாள்: 2009-02-18.
4. ↑  "Rajan Anandan Named Managing Director at Microsoft India". *McKinsey.com*. 2008-08-09.. பார்த்த நாள்: 2009-07-13.
5. ↑  "Former Microsoft MD Rajan Anandan joins Google India". *நியூஸ் செண்டர்*. சனவரி 11, 2011. .